સ્વામીશ્રી કહેતા, અહીં અક્ષરદેરીમાં આવીને બધા લાભ લે છે તે અક્ષરધામનો લાભ લે છે. મહારાજ સ્વામીનો લાભ લે છે, તે અક્ષરધામનો લાભ લે છે ભગવાનની કેટલી દયા! નહિ તો અહીંનું પગથિયું ચઢાય, એ વિના અવાય જ નહિ. આવો અક્ષરદેરીનો ઘણો જ મહિમા અને ઇતિહાસ છે. અહીં તો ફક્ત તેનો સારાંશ ભાગ જ કહ્યો છે. આ સાક્ષાત્ ગુણાતીત સ્થાન અક્ષરદેરીને 150 વર્ષ પૂર્ણ થવા આવી રહ્યાં છે ત્યારે 20મીથી 30મી જાન્યુઆરી દરમિયાન 11 દિવસનો ભવ્ય મહોત્સવ ઊજવાઈ રહ્યો છે, જેમાં વિરાટ વૈદિક મહાપૂજા, પ્રદર્શન, લાઇટ એન્ડ સાઉન્ડ શો, યોગી સ્મૃતિ મંદિર પ્રતિષ્ઠા, નૂતન અક્ષરદેરી ઉદ્ઘાટન જેવા ભવ્ય કાર્યક્રમોનું આયોજન કરવામાં આવ્યું છે. આવો મોંઘો મનુષ્ય દેહ મળ્યો છે તો દેરીનાં દર્શન વિના એને કોરો ન રાખીએ.